b'\n_START_ARTICLE_\nAleksander Sucu\n_START_SECTION_\n\xc5\xbdivljenjepis\n_START_PARAGRAPH_\nRojen je bil leta 1758 v istanbulski gr\xc5\xa1ki (fanariotski) dru\xc5\xbeini._NEWLINE_Leta 1795 se je poro\xc4\x8dil z Evfrozino Kalimaki (1776-1835), h\xc4\x8derko moldavskega kneza Skarlata Kalimakija. Do prihoda na moldavski prestol je bil od leta 1799 do 1801 dragoman (uradni prevajalec in tolma\xc4\x8d) Osmanskega cesarstva._NEWLINE_Med njegovo vladavino v Moldaviji so se nadaljevali rusko-tur\xc5\xa1ki spori, v katerem ni mogel stati ob strani. Avgusta 1801 ga je ruski konzul v Moldaviji V. Malinovski opozoril, da namerava Rusija za\xc5\xa1\xc4\x8dititi moldavsko kr\xc5\xa1\xc4\x8dansko prebivalstvo in prepre\xc4\x8diti pla\xc4\x8devanje davka, ki ni v skladu z rusko-tur\xc5\xa1ko mirovno pogodbo. Moldavsko plemstvo je sogla\xc5\xa1alo z rusko zahtevo in zahtevalo Aleksandrovo odstavitev. Rusko zahtevo je nazadnje upo\xc5\xa1tevala tudi tur\xc5\xa1ka vlada (divan) in Aleksandra odstavila. Po odstavitvi je bil z ve\xc4\x8d prekinitvami do smrti knez Vla\xc5\xa1ke._NEWLINE_Umrl je leta 1821. Po prvi razli\xc4\x8dici naj bi bil zastrupljen, po drugi pa je umrl zaradi slabo zdravljene bolezni.'